ბოლნისის მუნიციპალიტეტის საკრებულოს

 დადგენილება №39
 2011 წლის 5 ივლისი
ქ. ბოლნისი 
 „სახელმწიფო და ბოლნისის მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ნორმატიული ფასის განსაზღვრის შესახებ” ბოლნისის მუნიციპალიტეტის საკრებულოს 2011 წლის 7 ივნისის №36 დადგენილებაში ცვლილების შეტანის თაობაზე

მუხლი 1 
,,ნორმატიული აქტების შესახებ“ საქართველოს კანონის მე-20 მუხლის შესაბამისად „სახელმწიფო და ბოლნისის მუნიციპალიტეტის საკუთრებაში არსებული არასასოფლო-სამეურნეო დანიშნულების მიწის ნორმატიული ფასის განსაზღვრის შესახებ” ბოლნისის მუნიციპალიტეტის საკრებულოს 2011 წლის 7 ივნისის №36 დადგენილებაში (სსმ,13/06/2011) შევიდეს შემდეგი ცვლილება:
ა) დადგენილების პირველი მუხლის „გ“ ქვეპუნქტი ჩამოყალიბდეს შემდეგი რედაქციით:

„გ) It L – არის ლოკალური ტერიტორიული ინდექსი, რომელიც უდრის 1-ს“;
ბ) დადგენილების მე-2 მუხლი ჩამოყალიბდეს შემდეგი რედაქციით:

    ,,მუხლი 2 
პირველი პუნქტის მიხედვით ქალაქ ბოლნისის ტერიტორიაზე არსებული არასასოფლო-სამეურნეო დანიშნულების 1 მ2 მიწის ნორმატიული ფასი განისაზღვროს 18,24 ლარით.“

მუხლი 2
 დადგენილება ძალაშია გამოქვეყნებისთანავე.

